

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

Klasa: 021-05/17-01/04

Urbroj: 2155/01-01-20-34

Omiš, 23.12.2020.g

**Z A P I S N I K**

o radu 34. sjednice Gradskog vijeća Grada Omiša

održane 23. prosinca 2020. godine u Omišu, Hotel Plaža

Započeto u 11.00 sati

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Sanja Ilić, prof.
3. Nikola Tijardović, bacc.fizio.
4. Simona Jurjević, dipl.uč.
5. Tonći Stanić
6. Lovrenka Kovačić Bućan, dipl.iur.
7. Ivan Medić, dipl.ing.
8. Ana Generalić, prof.
9. Mijo Mimica, oec.
10. Jure Šaban Stanić, prof.
11. Josip Banović, dr.med.
12. Tomislav Bartulović
13. Zdravka Šodan

NENAZOČNI ČLANOVI VIJEĆA

1. Ivan Bogdanović. mag.edu.hist.et.phil.

2. Suzana Gojsalić, dipl.iur.

3.Denis Dujmović, ing.građ.

4.Tonći Kuvačić

OSTALI NAZOČNI:

1. Ivo Tomasović, dipl. oec., gradonačelnik
2. Rina Marušić, mag.med.bioch., zamjenica gradonačelnika
3. Lidija Pavković, dipl.iur., pročelnica ureda gradonačelnika
4. Stipe Žuljević Mikas, dipl.ing. pročelnik UO za KDS, UP i ZO
5. Đeki Stanić, pročelnik UO za gospodarstvo i društvene djelatnosti
6. Meri Smailagić, dipl.oec., voditeljica odsjeka za proračun i računovodstvo
7. Katarina Pupačić, dipl .oec. stručna suradnica za gospodarstvo
8. Mateo Pezo, prof. savjetnik za sport
9. Petar Buljević, prof. ravnatelja Centra za kulturu Omiš

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima, uz izmjenu da se točka

17. Prijedlog Odluke o davanju suglasnosti za sklapanje Ugovora o darovanju viška iskopa

skine s dnevnog reda te se umjesto nje u dnevni red uvrsti točka

**Prijedlog Odluke o Izmjeni i dopuni Odluke o osnivanju poduzetničke zone Gata 2**

**Mijo Mimica** – zbog čega se predložena točka 17. skida s dnevnog reda?

Gradonačelnik – čekamo još suglasnost od Ministarstva državne imovine i Hrvatskih šuma za lokaciju, pa kada to dobijemo onda ćemo tu točku uvrstiti u dnevni red sjednice Gradskog vijeća.

Nakon glasovanja je utvrđeno da je jednoglasno sa 13 glasova ZA usvojen slijedeći

**d n e v ni r e d**

1. Usvajanje zapisnika o radu 33. sjednice Gradskog vijeća Grada Omiša
2. Vijećnički upiti
3. Prijedlog II. Izmjena i dopuna Proračuna Grada Omiša za 2020. godinu
4. Prijedlog Odluke o izmjeni i dopuni Odluke o izvršenju proračuna Grada Omiša za 2020. godinu
5. Prijedlog II. Izmjena Programa održavanja komunalne infrastrukture Grada Omiša za 2020.g.
6. Prijedlog II. Izmjena Programa građenja komunalne infrastrukture Grada Omiša za 2020.g.
7. Prijedlog Izmjena i dopuna Programa javnih potreba u području kulture za Grad Omišu u 2020.g.
8. Prijedlog Izmjena i dopuna Programa javnih potreba u području socijalne skrbi Grada Omiša za 2020. godinu
9. Prijedlog Izmjene i dopune Programa javnih potreba u sportu Grada Omiša za 2020. godinu
10. Prijedlog Odluke o privremenoj zabrani izvođenja građevinskih radova na području Grada Omiša
11. Prijedlog Odluke o davanju suglasnosti za potpisivanje izjave o ne polaganju prava na označenim nekretninama u k.o. Katuni
12. Prijedlozi odluka o ukidanju svojstva javnog dobra
13. na dijelu o kat čest. 10143/2 k.o. Dolac
14. na dijelu kat.čest. 160 k.o. Omiš)
15. Prijedlog Odluke o izmjenama i dopunama Odluke o raspolaganju nekretninama u vlasništvu Grada Omiša
16. Prijedlog Odluke o izmjeni i dopuni Odluke o komunalnoj infrastrukturi Grada Omiša i njezinom pravnom statusu
17. Prijedlog Odluke o izmjeni i dopuni Odluke o nerazvrstanim cestama u Gradu Omišu
18. Prijedlog Odluke o koncesiji za obavljanje javnog lokalnog linijskog prijevoza putnika u cestovnom prometu Grada Omiša
19. Prijedlog Odluke o Izmjeni i dopuni Odluke o osnivanju poduzetničke zone Gata 2
20. Prijedlog Zaključka o davanju suglasnosti na tekst Statutarne odluke o izmjenama i dopunama Statuta centra za kulturu Omiš
21. Prijedlog Zaključka o davanju prethodne suglasnosti na tekst Odluke o osnivanju Gradskog kazališta Mali Princ Omiš u sastavu Centra za kulturu Omiš
22. Prijedlog Zaključka o davanju prethodne suglasnosti na tekst Odluke o formiranju kazališnog vijeća Gradskog kazališta Mali Princ Omiš u sastavu Centra za kulturu Omiš

**Ad 1/**

USVAJANJE ZAPISNIKA O RADU 33. SJEDNICE GRADSKOG VIJEĆA GRADA OMIŠA

Na prijedlog teksta Zapisnika o radu 33. sjednice Gradskog vijeća Grada Omiša nije bilo primjedbi.

Predsjedavatelj je prijedlog dao na glasovanje, te je jednoglasno sa 13 glasova ZA usvojen Zapisnik o radu 33. sjednice Gradskog vijeća Grada Omiša.

**Ad 2/**

VIJEĆNIČKI UPITI

Vijećničkih upita nije bilo.

**Ad 3/**

PRIJEDLOG II. IZMJENA I DOPUNA PRORAČUNA GRADA OMIŠA ZA 2020.GODINU

Gradonačelnik je dostavio Prijedlog II. Izmjena i dopuna Proračuna Grada Omiša za 2020.godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun i računovodstvo izvijestila je u ovom predmetu.

U otvorenoj raspravi sudjelovali su:

**Mijo Mimica –** iz iznesenog se vidi da je planiranje proračuna bilo dosta loše jer su stavke proračuna mijenjane, na nekim je stavkama potrošeno više, na nekima manje… Činjenica je da je ovo pandemijska godina, bilo je za očekivati da ćemo imati manje prihode. Sreća je što je bilo prenesenih sredstava iz prethodnih godina (kao npr. sredstva od prodaje gradskog kolodvora)… Ta su sredstva trebala biti za izgradnju zgrade gradske uprave i novog kolodvora što se nije dogodilo. Građani trebaju znati da ono za što je kolodvor prodan, nije se napravilo, odnosno nije niti započeto s tim.

Biti će suzdržan kod glasovanja o ovoj točci.

Gradonačelnik – zbog pandemije koja se ove godine dogodila bilo je teško planirati pa smo stoga morali i raditi Izmjene proračuna. Kolodvor je prodan 2015. godine i višak koji smo akumulirali nije samo od prodaje kolodvora. Racionalno smo i pažljivo raspolagali sredstvima iz proračuna i planirali sredstva za projekte koji se sada događaju.

Izgradnja novog kolodvora nije krenula zbog imovinsko pravnih odnosa na predmetnom zemljištu, camp je još uvijek pod ugovorom … Dokumentacija za kolodvor je u pripremi, projekt izgradnje zgrade javne uprave je vrlo zahtjevan i velik (40-50 milijuna kuna).

Napravili smo idejni projekt i taj projekt planiramo financirati sličnim modelom kao sportsku dvoranu ili iz EU fondova. Budući smo članovi splitske aglomeracije pa i tu postoji mehanizam za financiranje ovakvih projekata.

**Mijo Mimica –** samo želi ukazati na to da da sredstva od prodaje kolodvora nisu utrošena za one projekte koji su obećani (novi kolodvor i zgrada javne uprave) nego su korištena za financiranja iz proračuna.

Činjenica je da se ovaj manjak u 2020.g. namiruje iz prenesenih viškova iz ranijih godina.

Nakon zaključenja rasprave predsjedavatelj je prijedlog dao na glasovanje potom je utvrđeno da su sa 9 glasova ZA i 4 glasa SUZDRŽAN donijete

**II. Izmjene i dopune Proračuna Grada Omiša za 2020.godinu**

sa tekstom kao u prilogu ovog zapisnika oznake KLASA:400-06/20-01/05, URBROJ:255-01-01-20-01.

**Ad 4/**

PRIJEDLOG ODLUKE O IZMJENI I DOPUNI

ODLUKE O IZVRŠENJU PRORAČUNA GRADA OMIŠA ZA 2020.GODINU

Gradonačelnik je dostavio Prijedlog Odluke o izmjeni i dopuni Odluke o izvršenju Proračuna Grada Omiša za 2020.godinu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 4 glasa SUZDRŽAN donijeta

**O D L U K A**

**o izmjeni i dopuni Odluke o izvršenju proračuna Grada Omiša za 2020.g godinu**

sa tekstom kao u prilogu ovog zapisnika oznake KLASA: 400-06/20-01/03, URBROJ:255-01-01-20-03.

**Ad 5/**

PRIJEDLOG II. IZMJENA PROGRAMA ODRŽAVANJA

KOMUNALNE INFRASTRUKTURE GRADA OMIŠA ZA 2020. GODINU

Gradonačelnik je dostavio Prijedlog II. Izmjena Programa održavanja komunalne infrastrukture Grada Omiša za 2020.godinu, te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su sa 8 glasova ZA i 4 glasa SUZDRŽAN donijete

**II. IZMJENE I DOPUNE**

**Programa održavanja komunalne infrastrukture Grada Omiša za 2020. godinu**

sa tekstom kao u prilogu ovog zapisnika oznake KLASA:363-01/19-01/687, URBROJ:2155/01-01-20-8.

**Ad 6/**

PRIJEDLOG II. IZMJENA PROGRAMA

GRAĐENJA KOMUNALNE INFRASTRUKTURE GRADA OMIŠA ZA 2020. GODINU

Gradonačelnik je dostavio Prijedlog II. Izmjena Programa građenja komunalne infrastrukture Grada Omiša za 2020.godinu, te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su sa 8 glasova ZA i 4 glasa SUZDRŽAN donijete

**II. IZMJENE I DOPUNE**

**Programa građenja komunalne infrastrukture Grada Omiša za 2020. godinu**

sa tekstom kao u prilogu ovog zapisnika oznake KLASA:363-01/19-01/686, URBROJ:2155/01-01-20-8.

**Ad 7/**

PRIJEDLOG IZMJENA I DOPUNA PROGRAMA

JAVNIH POTREBA U PODRUČJU KULTURE ZA GRAD OMIŠ U 2020. GODINI

Gradonačelnik je dostavio Prijedlog izmjena i dopuna Programa javnih potreba u području kulture za Grad Omiš u 2020. godini, te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 13 glasova ZA donijete

**IZMJENE I DOPUNE**

**Programa javnih potreba u području kulture za Grad Omiš u 2020. godini**

sa tekstom kao u prilogu ovog zapisnika oznake KLASA:612-01/19-01/07, URBROJ:2155/01-01-20-12.

**Ad 8/**

PRIJEDLOG IZMJENA I DOPUNA PROGRAMA JAVNIH POTREBA

U PODRUČJU SOCIJALNE SKRBI ZA GRAD OMIŠ U 2020. GODINI

Gradonačelnik je dostavio Prijedlog Izmjena i dopuna Programa javnih potreba u području socijalne skrbi za Grad Omiš u 2020. godini, te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Katarina Pupačić, viša suradnica za gospodarstvo, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 13 glasova ZA donijete

**IZMJENE I DOPUNE**

**Programa javnih potreba u području socijalne skrbi za Grad Omiš u 2020. godini**

sa tekstom kao u prilogu ovog zapisnika oznake KLASA:550-01/20-01/05, URBROJ:2155/01-01-20-04.

**Ad 9/**

PRIJEDLOG IZMJENA I DOPUNA PROGRAMA JAVNIH POTREBA

U SPORTU GRADA OMIŠA U 2020. GODINI

Gradonačelnik je dostavio Prijedlog Izmjena i dopuna Programa javnih potreba u sportu Grada Omiša u 2020.godini, te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Mateo Pezo, savjetnik za sport i tehničku kulturu, izvijestio je u ovom predmetu.

U otvorenoj raspravi sudjelovali su:

**Zvonko Močić** – što je sa umjetnom stijenom za penjanje u gradskoj sportskoj dvorani?

Koliko bi koštala takva jedna stijena?

Mateo Pezo – za sada smo odustali od tog projekta iz razloga problema nastalih sa sportskim podom, odnosno tehničkih priprema.

Prijavljena investicija na natječaj Središnjeg državnog ureda za sport je 375.000,00 kuna gdje smo dobili cca 40% od tog iznosa.

Zbog nastalih problema za sportski pod smo procijenili da je bolje vratiti dobivena sredstva nego se uvući u dodatne probleme – nismo dobili 80% od traženih sredstava pa smo odlučili za sada odustati od tog projekta.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 13 glasova ZA donijete

**IZMJENE I DOPUNE**

**Programa javnih potreba u sportu Grada Omiša u 2020. godini**

sa tekstom kao u prilogu ovog zapisnika oznake KLASA:620-01/01-20-01/09,URBROJ:2155/01

-20-3.

**Ad 10/**

PRIJEDLOG ODLUKE O PRIVREMENOJ ZABRANI IZVOĐENJA

GRAĐEVINSKIH RADOVA NA PODRUČJU GRADA OMIŠA

Gradonačelnik je dostavio Prijedlog Odluke o privremenoj zabrani izvođenja građevinskih radova na području Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o privremenoj zabrani izvođenja građevinskih radova na području Grada Omiša**

sa tekstom kao u prilogu ovog zapisnika oznake KLASA:363-01/20-01/574, URBROJ:2155/01-01-20-05.

**Ad 11/**

PRIJEDLOG ODLUKE O DAVANJU SUGLASNOSTI ZA POTPISIVANJE IZJAVE O

NE POLAGANJU PRAVA NA OZNAČENIM NEKRETNINAMA U K.O. KATUNI

Gradonačelnik je dostavio Prijedlog Odluke o davanju suglasnosti za potpisivanje Izjave o ne polaganju prava na označenim nekretninama u k.o. Katuni, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o davanju suglasnosti za potpisivanje Izjave o ne polaganju prava**

**na označenim nekretninama u k.o. Katuni**

1. Daje se suglasnost gradonačelniku Grada Omiša Ivi Tomasoviću, dipl.oec. na potpisivanje

Izjave o ne polaganju prava na nekretninama označenih kao čest.zgr. 842, ZU 1560,

čest.zem. 1607/13, ZU 1560, čest.zgr. 797, ZU 1477 i čest.zem. 1607/10, ZU 1021,

sve k.o. Katuni, u obliku i sadržaju kao u privitku ove Odluke.

2. Ova Odluka stupa na snagu danom donošenja i objaviti će se u Službenom glasniku

Grada Omiša.

**Ad 12/**

PRIJEDLOZI ODLUKA O UKIDANJU SVOJSTVA JAVNOG DOBRA

a) na dijelu kat.čest. 10143/2 k.o. Dolac

b) na dijelu kat.čest. 160 k.o. Omiš

Gradonačelnik je dostavio Prijedloge Odluka o ukidanju svojstva javnog dobra

a) na dijelu kat.čest. 10143/2 k.o. Dolac i

b) na dijelu kat.čest. 160 k.o. Omiš,

te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 13 glasova ZA donijete

**a) Odluka o ukidanju svojstva javnog dobra na dijelu kat.čest. 10143/2 k.o. Dolac**

sa tekstom kao u prilogu ovog zapisnika oznake KLASA:340-01/20-01/43, URBROJ:2155/1-05-02/3-20-3.

i

**b) Odluka o ukidanju svojstva javnog dobra na dijelu kat.čest. 160 k.o. Omiš**

sa tekstom kao u prilogu ovog zapisnika oznake KLASA:340-01/20-01/39, URBROJ:2155/1-05-02/3-20-3.

**Ad 13/**

PRIJEDLOG ODLUKE O IZMJENAMA I DOPUNAMA ODLUKE O RASPOLAGANJU

NEKRETNINA U VLASNIŠTVU GRADA OMIŠA

Gradonačelnik je dostavio Prijedlog Odluke o izmjenama i dopunama Odluke o raspolaganju nekretnina u vlasništvu Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjenama i dopunama Odluke o raspolaganju nekretnina u vlasništvu Grada Omiš**

sa tekstom kao u prilogu ovog zapisnika oznake KLASA:406-01/10-01/01, URBROJ:2155/01-01-20-3.

**Ad 14/**

PRIJEDLOG ODLUKE O IZMJENI I DOPUNI ODLUKE O

KOMUNALNOJ INFRASTRUKTURI GRADA OMIŠA I NJEZINOM PRAVNOM STATUSU

Gradonačelnik je dostavio Prijedlog Odluke o izmjeni i dopuni Odluke o komunalnoj infrastrukturi Grada Omiša i njezinom pravnom statusu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjeni i dopuni Odluke o komunalnoj infrastrukturi Grada Omiša**

**i njezinom pravnom statusu**

sa tekstom kao u prilogu ovog zapisnika oznake KLASA:363-01/19-01/506, URBROJ:2155/1-05-02/3-20-4.

**Ad 15/**

PRIJEDLOG ODLUKE

O IZMJENI I DOPUNI ODLUKE O NERAZVRSTANIM CESTAMA U GRADU OMIŠU

Gradonačelnik je dostavio Prijedlog Odluke o izmjeni i dopuni Odluke o nerazvrstanim cestama u Gradu Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjeni i dopuni Odluke o nerazvrstanim cestama u Gradu Omišu**

sa tekstom kao u prilogu ovog zapisnika oznake KLASA:340-01/15-01/17, URBROJ:2155/1-05-02/3-20-43.

**Ad 16/**

PRIJEDLOG ODLUKE O KONCESIJI ZA OBAVLJANJE JAVNOG

LOKALNOG PRIJEVOZA PUTNIKA U CESTOVNOM PROMETU GRADA OMIŠA

Gradonačelnik je dostavio prijedlog Odluke o koncesiji za obavljanje javnog lokalnog prijevoza putnika u cestovnom prometu Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o koncesiji za obavljanje javnog lokalnog prijevoza putnika**

**u cestovnom prometu Grada Omiša**

sa tekstom kao u prilogu ovog zapisnika oznake KLASA:363-01/20-01/643, URBROJ:2155/01-01-20-3.

**Ad 17/**

PRIJEDLOG ODLUKE

O IZMJENI I DOPUNI ODLUKE O OSNIVANJU PODUZETNIČKE ZONE GATA 2

Gradonačelnik je dostavio Prijedlog Odluke o izmjeni i dopuni Odluke o osnivanju poduzetničke zone Gata 2, te predložio gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjeni i dopuni Odluke o osnivanju poduzetničke zone Gata 2**

sa tekstom kao u prilogu ovog zapisnika oznake KLASA:302-01/14-01/08, URBROJ:2155/1-05-02/3-20-8.

**Ad 18/**

PRIJDELOG ZAKLJUČKA O DAVANJU SUGLASNOSTI NA TEKST

STATUTARNE ODLUKE O IZMJENAMA I DOPUNAMA STATUTA CENTRA ZA KULTURU

Gradonačelnik je dostavio Prijedlog Zaključaka o davanju suglasnosti na tekst Statutarne Odluke o izmjenama i dopunama Statuta Centra za kulturu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Petar Buljević, ravnatelj Centra za kulturu, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno za 13 glasova ZA donijet

**Z A K LJ U Č A K**

**o davanju prethodne suglasnosti za tekst Statutarne odluke o izmjenama i dopunama**

**Statuta Centra za kulturu Omiš**

sa tekstom kao u prilogu ovog zapisnika oznake KLASA:612-01/20-01/08, URBROJ:2155/01-01-20-3.

**Ad 19/**

PRIJEDLOG ZAKLJUČKA O DAVANJU PRETHODNE

SUGLASNOSTI NA TEKST ODLUKE O OSNIVANJU GRADSKOG KAZALIŠTA MALI PRINC OMIŠ U SASTAVU CENTRA ZA KULTURU OMIŠ

Gradonačelnik je dostavio Prijedlog Zaključka o davanju prethodne suglasnosti na tekst Odluke o osnivanju Gradskog kazališta Mali princ Omiš u sastavu Centra za kulturu Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Petar Buljević, ravnatelj Centra za kulturu izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**Z A K LJ U Č A K**

**o davanju prethodne suglasnosti na tekst Odluke o osnivanju**

**Gradskog kazališta Mali princ Omiš u sastavu Centra za kulturu Omiš**

sa tekstom kao u prilogu ovog zapisnika oznake KLASA:612-01/20-01/09, URBROJ:2155-01-01-20-4.

**Ad 20/**

PRIJEDLOG ZAKLJUČKA O DAVANJU PRETHODNE SUGLASNOSTI NA TEKST ODLUKE O FORMIRANJU KAZALIŠNOG VIJEĆA GRADSKOG KAZALIŠTA MALI PRINC OMIŠ U SASTAVU CENTRA ZA KULTURU OMIŠ

Gradonačelnik je dostavio Prijedlog Zaključaka o davanju prethodne suglasnosti na tekst Odluke o formiranju kazališnog Vijeća gradskog kazališta Mali princ Omiš u sastavu Centra za kulturu Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Petar Buljević, ravnatelj Centra za kulturu, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno za 13 glasova ZA donijet

**Z A K LJ U Č A K**

**o davanju prethodne suglasnosti na tekst Odluke o formiranju kazališnog vijeća**

**Gradskog kazališta Mali princ Omiš u sastavu Centra za kulturu Omiš**

sa tekstom kao u prilogu ovog zapisnika oznake KLASA:612-01/20-01/09, URBROJ:2155/01-01-20-6.

Završeno u 12.20 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.